Document ID: /roh_data/filtered/fineweb-2-filterrobots_roh.jsonl.gz/40254

Sco la Polizia chantunala communitgescha era in automobilist sin via en direcziun San Murezzan. El ha inditgà ch'el saja vegnì sin l'auter vial perquai ch'el haja survegnì la sien da secunda. Latiers saja el collidà cun in auto. Il manischunz da lez auto è sa blessà mezgrev. El è vegnì transportà cun l'ambulanza en l'ospital Samedan. L'um che ha chaschunà l'accident è ì sez, cun blessuras levas ad ina controlla tar il medi.
Ils dus autos donnegiads total han ins stuì transportar davent. La via d'Engiadina è stada serrada per duas uras.
RR novitads 15:00